Kruskal Algorithm - CodeProject 10,880,624 members (83,170 online)
Last Visit: 31-Dec-99 18:00 Last Update: 21-Sep-14 10:53Refresh« Prev1234 Next » Vlae gebruik in motorwedrenne - Wikipedia
Vlae gebruik in motorwedrenne
Die vlae gebruik in motorwedrenne, insluitend Formule 1, dien as kommunikasie tussen die wedrenbeheer (organiseerders) en die deelnemers (renjaers).
Swart-en-wit geruite vlag: Die oefening, kwalifisering of wedren is voltooi/beëindig.
Rooi vlag: Die kompetisie word gestaak of die wedren word onderbreek/ baan gesluit.
Blou vlag: 'n Renjaer is op die punt om verbygesteek te word en moet aan die vinniger motor(s) voorrang verleen. 'n Renjaer ontvang 'n straf as hy drie blou vlae geïgnoreer het. Tydens 'n wedren word hierdie vlag slegs vertoon aan renjaers wat 'n ronde agterstand het.
Geel vlag: Daar is gevaar; renjaers moet hul spoed verminder en mag nie mekaar verbysteek nie. Geel vlae op alle poste en die SC-bord dui aan dat die veiligheidsmotor ontplooi is. 'n Dubbele geel vlag dui aan dat daar gevaar op die renlyn is, bestuurders moet nog stadiger ry en gereed wees om te stop.
Groen vlag: Einde van die gevaar; inhaalverbod geld nie meer nie.
Wit vlag: 'n Formule 1-motor of 'n ander voertuig ry stadig op die baan. Dié vlag word geswaai om ongelukke te vermy.
Geel vlag met vertikale rooi strepe: Daar lê olie of water op die baan, die oppervlak is dus glad en gevaarlik.
Swart-en-wit vlag: 'n jaer word weens onsportiewe gedrag gewaarsku. Word saam met die motornommer van die jaer getoon.
Swart vlag met oranje kol op: 'n jaer word gewaarsku dat hy weens 'n tegniese probleem direk by die kuipe moet intrek. Word saam met die motornommer getoon.
Swart vlag: 'n renjaer word deur die wedrenbeheer aangesê om direk by die kuipe in te trek. Dikwels lei dié tot diskwalifisering van die bestuurder vanweë 'n ernstige oortreding. Word saam met die motornommer getoon.
Ontsluit van "https://af.wikipedia.org/w/index.php?title=Vlae_gebruik_in_motorwedrenne&oldid=1725510"
Die bladsy is laas op 29 Julie 2018 om 09:19 bygewerk.